stanford-oval/wikipedia huggingface dataset:
เจลีก
ประวัติ > ใช้ระบบลีกยุโรปและเอเอฟซีแชมเปียนส์ลีก (2005–2008)

นับตั้งแต่ฤดูกาล 2005 เจลีก ดิวิชัน 1 มีทีมเข้าร่วมการแข่งขันทั้งหมด 18 ทีม (จากที่เคยมี 16 ทีมในปี 2004) และระบบฤดูกาลแข่งขันเริ่มเปลี่ยนมาใช้แบบสโมสรในยุโรป ทีมที่ต้องตกชั้นเพื่มจาก 2 เป็น 2.5 ทีม นั่นคือ ทีมอันดับสามจากท้ายตารางจะต้องไปเล่นเพลย์ออฟกับทีมอันดับ 3 ในเจลีกดิวิชัน 2 เพื่อหาผู้ที่ต้องตกไปอยู่ดิวิชัน 2
อย่างไรก็ตาม ในสมัยก่อน สโมสรเจลีกไม่ค่อยจะจริงจังกับการแข่งชันเอเชียนแชมเปียนส์ลีกเท่าไหร่นักเนื่องจากต้องเดินทางไกลและคุณภาพของทีมที่ต้องแข่งด้วยนั้นยังไม่น่าสนใจเท่าไรนัก แต่ในปี 2008 มีทีมญี่ปุ่นผ่านเข้าไปสู่รอบก่อนรองชนะเลิศถึง 3 ทีมด้วยกัน
แต่เมื่อได้มีการผนวกเอลีกเข้าสู่ฟุตบอลเอเชียตะวันออก และเริ่มมีการแข่งขันฟุตบอลชิงแชมป์สโมสรโลก ชาวเอเชียเริ่มหันมาสนใจฟุตบอลรายการนี้กันมากขึ้น ทำให้ลีกญี่ปุ่นและสโมสรต่างๆของญี่ปุ่นเริ่มหันมาให้ความสนใจฟุตบอลรายการเอเชียมากขึ้น เช่นคาวาซากิ ฟรอนตาเลที่เริ่มสร้างฐานแฟนบอลในฮ่องกงได้หลังจากที่ได้เข้าร่วมการแข่งขันรายการนี้ในฤดูกาล 2007 และจากการที่อูราวะ เรดไดมอนส์และกัมบะ โอซากะคว้าแชมป์เอเชียได้ในปี 2007 และ 2008 ความนิยมและความสนใจในฟุตบอลเวทีเอเชียก็เริ่มมีกขึ้น ด้วยเหตุนี้ ประกอบกับการจัดการลีกที่ดี สมาพันธ์ฟุตบอลเอเชียจึงได้ยกย่องให้เจลีกเป็นลีกที่อยู่ในอันดับสงสุด และมีโอกาสเล่นฟุตบอลเอเชียถ้วยใหญ่ถึง 4 ทีมนับตั้งแต่ปี 2009 และลีกยังได้โอกาสในการขายลิขสิทธิ์ถ่ายทอดสดให้กับต่างประเทศ โดยเฉพาะในชาติเอเชียด้วยกัน
นับตั้งแต่ปี 2008 แชมป์รายการถ้วยพระจักรพรรดิสามารถเข้าร่วมการแข่งขันแชมเปียนส์ลีกในฤดูกาลต่อไปได้เลย แทนที่จะต้องรอไปเล่นในปีถัดไป (เช่น โตเกียว เวอร์ดีที่เคยได้แชมป์รายการนี้ในปี 2005 แต่ต้องไปแข่งระดับเอเชียในฤดูกาล 2007 แทนที่จะเป็นฤดูกาล 2006) ด้วยเหตุนี้ จึงมีหนึ่งทีมที่ต้องเสียสละ นั่นคือ คาชิมะแอนต์เลอส์ที่ได้แชมป์ในปี 2007 ก็ถูกระงับสิทธิ์ในการไปเล่นแทน แต่อย่างไรก็ตาม คาชิมะแอนต์เลอส์ก็ยังสามารถไปเล่นฟุตบอลเอเชียในปี 2009 ได้เนื่องจากสามารถคว้าแชมป์เจลีก ดิวิชัน 1 ในปี 2008 ได้นั่นเอง
ประวัติ > ยุคใหม่ (2009–2014)

ในปี 2009 เกิดการเปลี่ยนแปลงในลีกครั้งใหญ่อีกครั้ง เริ่มจากการมี 4 สโมสรเข้าร่วมรายการเอเอฟซีแชมเปียนส์ลีก ต่อด้วยการมีทีมตกชั้นเพิ่มเป็น 3 ทีม นอกจากนี้ ด้วยกฎใหม่ของสมาพันธ์ฟุตบอลเอเชีย เจลีกจึงต้องตั้งกฎให้มีผู้เล่นต่างชาติได้เพียง 4 คน แต่ต้องมี 1 คนที่มาจากชาติสมาชิกของสมาพันธ์ (ที่ไม่ใช่ญี่ปุ่น) นอกจากนั้น ยังมีการบังคับใช้ระบบไลเซนส์ของสโมสรเจลีกเพื่อตั้งมาตรฐานการอยู่ในลีกอาชีพสูงสุด
ประวัติ > ระบบสามขั้น (2015–ปัจจุบัน)

นับตั้งแต่ปี 2015 เป็นต้นมา ระบบลีกของเจลีกถูกแบ่งการแข่งขันออกเป็น 3 ช่วงด้วยกัน โดยในหนึ่งปีจะถูกแบ่งการแข่งขันออกเป็น 2 ช่วง ส่วนช่วงที่สามจะเป็นช่วงสำหรับการเพลย์ออฟเพื่อตัดสินแชมป์ โดยมีทีมที่เข้าร่วมการแข่งขัน 5 ทีม ได้แก่ ทีมที่ทำคะแนนรวมสูงสุด 1 ทีม ทีมที่เก็บคะแนนได้มากที่สุดสองทีมในช่วงที่ 1 และทีมที่เก็บคะแนนได้มากที่สุดสองทีมในช่วงที่ 2 แต่ระบบนี้ได้มีการยกเลิกและเปลี่ยนไปเป็นระบบตารางคะแนนเดียวเช่นเดิมตั้งแต่ปี 2017 หลังจากได้รับคำวิพากษ์วิจารณ์และได้รับเสียงตอบรับที่ไม่ดีจากแฟนบอล
ผู้ชนะเลิศ

| ปี | ผู้ชนะเลิศเจ1 | ผู้ชนะเลิศเจ2 | ผู้ชนะเลิศเจ3 |
| --- | --- | --- | --- |
|  1993 | เวร์ดี คาวาซากิ | (เจเอฟแอลเก่า) | (เจเอฟแอล ดิวิชัน 2 เก่า) |
|  1994 | เวร์ดี คาวาซากิ | (เจเอฟแอลเก่า) | ไม่มีดิวิชันสามระดับชาติ |
|  1995 | โยโกฮามะ มารินอส | (เจเอฟแอลเก่า) | ไม่มีดิวิชันสามระดับชาติ |
|  1996 | คาชิมะ แอนต์เลอส์ | (เจเอฟแอลเก่า) | ไม่มีดิวิชันสามระดับชาติ |
|  1997 | จูบิโล อิวาตะ | (เจเอฟแอลเก่า) | ไม่มีดิวิชันสามระดับชาติ |
|  1998 | คาชิมะ แอนต์เลอส์ | (เจเอฟแอลเก่า) | ไม่มีดิวิชันสามระดับชาติ |
|  1999 | จูบิโล อิวาตะ | คาวาซากิ ฟรอนตาเล | (เจเอฟแอลใหม่) |
|  2000 | คาชิมะ แอนต์เลอส์ | คอนซาโดเล ซัปโปโระ | (เจเอฟแอลใหม่) |
|  2001 | คาชิมะ แอนต์เลอส์ | เกียวโต เพอร์เพิล ซังงะ | (เจเอฟแอลใหม่) |
|  2002 | จูบิโล อิวาตะ | โออิตะทรินิตา | (เจเอฟแอลใหม่) |
|  2003 | โยโกฮามะ เอ็ฟ มารินอส | อัลบิเร็กซ์ นีงาตะ | (เจเอฟแอลใหม่) |
|  2004 | โยโกฮามะ เอ็ฟ มารินอส | คาวาซากิ ฟรอนตาเล | (เจเอฟแอลใหม่) |
|  2005 | กัมบะ โอซากะ | เกียวโต เพอร์เพิล ซังงะ | (เจเอฟแอลใหม่) |
|  2006 | อูราวะ เรดไดมอนส์ | โยโกฮามะ | (เจเอฟแอลใหม่) |
|  2007 | คาชิมะ แอนต์เลอส์ | คอนซาโดเล ซัปโปโระ | (เจเอฟแอลใหม่) |
|  2008 | คาชิมะ แอนต์เลอส์ | ซานเฟรชเช ฮิโรชิมะ | (เจเอฟแอลใหม่) |
|  2009 | คาชิมะ แอนต์เลอส์ | เวกัลตะ เซ็นได | (เจเอฟแอลใหม่) |
|  2010 | นาโงยะ แกรมปัส | คาชิวะ เรย์โซล | (เจเอฟแอลใหม่) |
|  2011 | คาชิวะ เรย์โซล | โตเกียว | (เจเอฟแอลใหม่) |
|  2012 | ซานเฟรชเช ฮิโรชิมะ | เวนท์ฟอเรท โคฟุ | (เจเอฟแอลใหม่) |
|  2013 | ซานเฟรชเช ฮิโรชิมะ | กัมบะ โอซากะ | (เจเอฟแอลใหม่) |
|  2014 | กัมบะ โอซากะ | โชนัน เบลมาเร | ซไวเกิน คานาซาวะ |
|  2015 | ซานเฟรชเช ฮิโรชิมะ | โอมิยะ อาร์ดิจา | รีโนฟา ยามางูจิ |
|  2016 | คาชิมะ แอนต์เลอส์ | คอนซาโดเล ซัปโปโระ | โออิตะทรินิตา |
|  2017 | คาวาซากิ ฟรอนตาเล | โชนัน เบลมาเร | เบลาบลิตซ์ อากิตะ |
|  2018 | คาวาซากิ ฟรอนตาเล | มัตสึโมโตะ ยามางะ | ริวกิว |
|  2019 | โยโกฮามะ เอ็ฟ มารินอส | คาชิวะ เรย์โซล | กิราวานซ์ คิตะคิวชู |
|  2020 | คาวาซากิ ฟรอนตาเล | โทกูชิมะ วอร์ติส | เบลาบลิตซ์ อากิตะ |
|  2021 | คาวาซากิ ฟรอนตาเล | จูบิโล อิวาตะ | โรอัสโซ คูมาโมโตะ |
|  2022 | โยโกฮามะ เอ็ฟ มารินอส | อัลบิเร็กซ์ นีงาตะ | อิวากิ |
|  2023 | วิสเซล โคเบะ | มาจิดะ เซลเวีย | เอฮิเมะ |
|  2024 | วิสเซล โคเบะ | ชิมิซุ เอส-พัลส์ | โอมิยะ อาร์ดิจา |
 2025:
ดูเพิ่ม

สมาคมฟุตบอลญี่ปุ่น (เจเอฟเอ)
ระบบลีกฟุตบอลญี่ปุ่น
เจลีก
เจ1ลีก
เจ2ลีก
เจ3ลีก
ลีกฟุตบอลญี่ปุ่น
ลีกภูมิภาคญี่ปุ่น
ฟูจิฟิล์มซูเปอร์คัพ
ฟุตบอลชิงถ้วยพระราชทานสมเด็จพระจักรพรรดิ
เจลีกวายบีซีเลเวนคัพ
แหล่งข้อมูลอื่น

เว็บไซต์ทางการ
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
สะพานสมเด็จพระเจ้าตากสินมหาราช

"สะพานตากสิน" เปลี่ยนทางมาที่นี่ สำหรับสะพานข้ามแม่น้ำจันทบุรี ดูที่ สะพานตากสินมหาราช สำหรับสถานีรถไฟฟ้าบีทีเอส ดูที่ สถานีสะพานตากสิน
| สะพานสมเด็จพระเจ้าตากสินมหาราช |
| --- | --- |
สะพานสมเด็จพระเจ้าตากสินมหาราช
เส้นทาง: ถนนสาทรเหนือ, ถนนสาทรใต้, ถนนกรุงธนบุรี รถไฟฟ้าบีทีเอส สายสีลม
ข้าม: แม่น้ำเจ้าพระยา
ที่ตั้ง: เขตสาทร, เขตบางรัก, เขตคลองสาน
ชื่อทางการ: สะพานสมเด็จพระเจ้าตากสินมหาราช
ผู้ดูแล: กรมทางหลวงชนบท
รหัส: ส.009
เหนือน้ำ: สะพานพระปกเกล้า
ท้ายน้ำ: สะพานพระราม 3
ข้อมูลจำเพาะ
ประเภท: สะพานชนิดต่อเนื่อง
วัสดุ: คอนกรีตอัดแรง
ความยาว: 224.00 เมตร
ความกว้าง: 12.85 เมตร
ความสูง: 12.00 เมตร
ช่วงยาวที่สุด: 92.00 เมตร
จำนวนช่วง: 3
ประวัติ
วันเริ่มสร้าง: 1 กุมภาพันธ์ พ.ศ. 2522; 46 ปีก่อน (2522-02-01)
วันสร้างเสร็จ: 5 พฤษภาคม พ.ศ. 2525; 42 ปีก่อน (2525-05-05)
วันเปิด: 6 พฤษภาคม พ.ศ. 2525; 42 ปีก่อน (2525-05-06)
สะพานสมเด็จพระเจ้าตากสินมหาราช หรือที่รู้จักในนาม สะพานสาทร หรือ สะพานตากสิน เป็นสะพานข้ามแม่น้ำเจ้าพระยา เชื่อมถนนสาทร (เขตสาทรและเขตบางรัก) กับถนนกรุงธนบุรี (เขตคลองสาน) เป็นสะพานคู่แยกขาเข้า-ขาออก และเว้นเนื้อที่ระหว่างสะพานไว้เผื่อสร้างระบบขนส่งมวลชนอื่น โดยปัจจุบัน พื้นที่ระหว่างสะพานเป็นรางรถไฟฟ้าบีทีเอสสายสีลม และพื้นที่ในฝั่งพระนครยังเป็นที่ตั้งของสถานีสะพานตากสินอีกด้วย
ประวัติ

คณะรัฐมนตรีมีมติรับหลักการสร้างสะพานข้ามแม่น้ำเจ้าพระยาตรงปลายถนนสาทรเมื่อวันที่ 28 พฤศจิกายน พ.ศ. 2510 โดยพิจารณาสถานที่ตั้งสะพานที่เห็นว่ามีความเหมาะสมอยู่ 2 ที่ คือปลายถนนสาทรกับปลายถนนสีลม คณะรัฐมนตรีมีมติเมื่อวันที่ 26 มีนาคม พ.ศ. 2511 ให้กรมโยธาเทศบาลเป็นผู้ดำเนินงานและให้กรมวิเทศสหการติดต่อรัฐบาลญี่ปุ่นเพื่อขอความช่วยเหลือด้านผู้เชี่ยวชาญ รัฐบาลญี่ปุ่นส่งผู้เชี่ยวชาญ 4 คน มาสำรวจเวลาประมาณ 1 เดือน และส่งรายงานการศึกษา คณะรัฐมนตรีได้ลงมติเมื่อวันที่ 9 เมษายน พ.ศ. 2512 ให้สร้างสะพานที่ปลายถนนสาทร
เดิมจะขอกู้เงินจากธนาคารพัฒนาเอเชียแต่รัฐบาลญี่ปุ่นให้อัตราดอกเบี้ยที่ต่ำกว่า ระยะปลอดชำระหนี้และกำหนดเวลาชำระคืนยาวกว่า รวมถึงยอมให้นำเงินกู้บางส่วนมาแลกเป็นเงินบาทได้อีกด้วย รัฐบาลไทยจึงได้ลงนามสัญญากู้กับรัฐบาลญี่ปุ่น
ในวันที่ 17 มิถุนายน พ.ศ. 2520 ได้มีการตราพระราชบัญญัติเวนคืนที่ดินซึ่งมีพื้นที่ที่ถูกเวนคืนจำนวน 126 ไร่ คิดเป็นเงินค่าที่ดินและรื้อถอนสิ่งก่อสร้างประมาณ 278 ล้านบาท การก่อสร้างประสบกับปัญหาโดยเฉพาะเรื่องการเวนคืนที่ดินและการรื้อย้ายสาธารณูปโภคเรื่อยมา ทำให้เกิดความล่าช้า จากกำหนดระยะเวลาการก่อสร้าง 30 เดือน ต้องขยายต่อมาอีก 16 เดือนจึงแล้วเสร็จ
สะพานสมเด็จพระเจ้าตากสินมหาราช สร้างขึ้นเพื่อสมโภชในวาระที่กรุงรัตนโกสินทร์ครบรอบ 200 ปี ในปี พ.ศ. 2525 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จเป็นองค์ประธานในพิธีเปิดเมื่อวันที่ 6 พฤษภาคม พ.ศ. 2525
ก่อนสร้างและเปิดใช้ แม่น้ำเจ้าพระยาบริเวณนี้จะหนาแน่นไปด้วยเรือเดินสมุทรขนาดใหญ่ เรือสินค้าและเรือโดยสาร ผ่านเข้ามาจอดตามท่าเรือทางตอนเหนือของกรุงเทพมหานคร เมื่อสะพานแห่งนี้เปิดใช้แล้ว เป็นผลให้เรือเดินสมุทรขนาดใหญ่ไม่สามารถเข้าสู่แม่น้ำเจ้าพระยาทางตอนเหนือได้ เพราะสะพานตั้งอยู่ทางตอนใต้ของแม่น้ำเจ้าพระยาใกล้กับปากแม่น้ำ และไม่สามาถเปิดให้เรือแล่นผ่านได้ เรือเดินสมุทรขนาดใหญ่จึงต้องย้ายสถานที่จอดไปเป็นที่ท่าเรือกรุงเทพ ในเขตคลองเตยแทนนับตั้งแต่นั้น
สะพานสมเด็จพระเจ้าตากสินมหาราชเป็นที่รู้กันของชาวกรุงเทพฯ ว่าประสบปัญหาการจราจรอย่างหนัก โดยเฉพาะขาเข้าฝั่งพระนคร เนื่องจากปริมาณรถมาก และเชิงสะพานฝั่งพระนครมีสัญญาณไฟจราจร จึงเป็นการปิดกั้นกระแสรถจากฝั่งธนบุรีซึ่งมีปริมาณมากให้ไหลไปได้ช้า โดยเฉพาะชั่วโมงเร่งด่วนที่มีปริมาณรถมากเป็นพิเศษ นอกจากนี้ยังมีโรงเรียนกรุงเทพคริสเตียนตั้งอยู่ปลายสะพานทางฝั่งพระนครซึ่งในช่วงเวลาเช้าจะมีผู้ปกครองจอดรถเพื่อส่งเด็กนักเรียนเป็นจำนวนมาก และใช้เวลานานมาก ซึ่งเป็นที่มาส่วนหนึ่งของการจราจรที่ติดขัดเป็นพิเศษ
ข้อมูลทั่วไป

วันที่ทำการก่อสร้าง : วันที่ 1 กุมภาพันธ์ พ.ศ. 2522
วันเปิดการจราจร  : วันที่ 6 พฤษภาคม พ.ศ. 2525
บริษัทที่ทำการก่อสร้าง :
Italian Thai Development Corporation Co., Ltd. ของประเทศไทย
Dragages of Travaux Publics Co., Ltd. ของประเทศฝรั่งเศส
Impresa Generale di Construzion (Italvie-Spa.) ของประเทศอิตาลี
ราคาค่าก่อสร้าง : 619,994,537.00 บาท
แบบของสะพาน : เป็นสะพานชนิดต่อเนื่อง
โครงสร้างส่วนบน : คอนกรีตอัดแรง
สูงจากระดับน้ำ : 12.00 เมตร จากระดับน้ำทะเลปานกลาง
จำนวนช่วงสะพานกลางน้ำ : 3 ช่วง (66.00+92.00+66.00)
ตัวสะพานช่วงข้ามแม่น้ำความยาว : 224.00 เมตร
ช่วงกลางแม่น้ำมีความยาว : 92.00 เมตร
เชิงลาดสะพานฝั่งพระนครด้านเหนือน้ำ : 552.00 เมตร
เชิงลาดสะพานฝั่งพระนครด้านใต้น้ำ : 570.00 เมตร
เชิงลาดสะพาน ฝั่งธนบุรี : 475.00 เมตร
ความกว้างของสะพาน : 12.85 เมตร
ความกว้างผิวจราจรสะพาน : 19.50 เมตร
ความกว้างช่องละ : 3.25 เมตร
ทางเท้ากว้าง : 1.60 เมตร
ออกแบบรับน้ำหนัก : H-20-44
สูงจากระดับน้ำ : 12.00 เมตร จากระดับน้ำทะเลปานกลาง
สร้างสะพานเป็นแบบสะพานคู่ ห่างกัน : 15.00 เมตร
จำนวนช่องทางวิ่ง : 6 ช่องทางจราจร
ทางเท้ากว้าง : 1.60 เมตร
ทัศนียภาพ

ทัศนียภาพกรุงเทพมหานครเขตคลองสาน (ฝั่งขวาของแม่น้ำ) และเขตบางรัก (ฝั่งซ้ายของแม่น้ำ) จากสะพานสมเด็จพระเจ้าตากสินมหาราช ในปี พ.ศ. 2564
ดูเพิ่ม

สถานีสะพานตากสิน
ถนนสาทรเหนือ
ถนนสาทรใต้
ถนนเจริญกรุง
ถนนกรุงธนบุรี
ถนนเจริญนคร
แหล่งข้อมูลอื่น

แผนที่และภาพถ่ายทางอากาศของ สะพานสมเด็จพระเจ้าตากสินมหาราช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′08″N 100°30′45″E﻿ / ﻿13.718791°N 100.512543°E﻿ / 13.718791; 100.512543
| สะพานข้ามแม่น้ำเจ้าพระยาในปัจจุบัน |
| --- | --- | --- | --- |
| เหนือน้ำ สะพานพระปกเกล้า  | สะพานสมเด็จพระเจ้าตากสินมหาราช   | ท้ายน้ำ สะพานพระราม 3   |  |
| ด ค กจุดข้ามแม่น้ำเจ้าพระยา |
| --- | --- | --- |
| จังหวัดนครสวรรค์ |  สะพานเดชาติวงศ์  สะพานตะเคียนเลื่อน  สะพานชุมชนตานิว-มณีวงศ์  สะพานสมเด็จพระวันรัต (เฮง เขมจารี)  |  |
| จังหวัดอุทัยธานี |  สะพานมโนรมย์ 1  |  |
| จังหวัดชัยนาท |  สะพานมโนรมย์ 1  สะพานธรรมจักร  สะพานศรีธรรมจักร  สะพานชัยนาท  เขื่อนเจ้าพระยา  สะพานสรรพยา  |  |
| จังหวัดสิงห์บุรี |  สะพานอินทร์บุรี  สะพานบางระจัน  สะพานอนุสรณ์ 100 ปี สิงห์บุรี (หลวงพ่อแพ 99)  สะพานพรหมบุรี  |  |
| จังหวัดอ่างทอง |  สะพานพระมหาพุทธพิมพ์ 1  สะพานอ่างทอง  สะพานเลี่ยงเมืองอ่างทอง  สะพานป่าโมก  |  |
| จังหวัดพระนครศรีอยุธยา |  สะพานจุฬามณี  สะพานอยุธยา-ภูเขาทอง  สะพานกษัตราธิราช  สะพานอโยธยา  สะพานเกาะเรียน  สะพานเกาะเกิด  สะพานเชียงราก 2  |  |
| จังหวัดปทุมธานี |  สะพานเชียงราก 2  สะพานปทุมธานี 1  สะพานปทุมธานี 2  สะพานนนทบุรี 3  |  |
| จังหวัดนนทบุรี |  สะพานนนทบุรี 3  สะพานพระราม 4  สะพานคู่ขนานสะพานพระนั่งเกล้า  สะพานพระนั่งเกล้า  สะพานรถไฟฟ้ามหานคร สายฉลองรัชธรรม  สะพานมหาเจษฎาบดินทรานุสรณ์  สะพานพระราม 5  สะพานพระราม 7 4  สะพานรถไฟฟ้าชานเมือง สายสีแดงอ่อน 4  |  |
| กรุงเทพมหานคร |  สะพานพระราม 7 4  สะพานรถไฟฟ้าชานเมือง สายสีแดงอ่อน 4  สะพานพระราม 6  สะพานทางพิเศษประจิมรัถยา  สะพานรถไฟฟ้ามหานคร สายเฉลิมรัชมงคล  สะพานเกียกกาย  สะพานกรุงธน  สะพานพระราม 8  สะพานสมเด็จพระปิ่นเกล้า  อุโมงค์รถไฟฟ้ามหานคร สายเฉลิมรัชมงคล  สะพานปฐมบรมราชานุสรณ์  สะพานพระปกเกล้า  สะพานสมเด็จพระเจ้าตากสินมหาราช  สะพานพระราม 3  สะพานกรุงเทพ  สะพานพระราม 9  สะพานทศมราชัน  สะพานภูมิพล 1 5  |  |
| จังหวัดสมุทรปราการ |  สะพานภูมิพล 1 5  สะพานภูมิพล 2  สะพานกาญจนาภิเษก  |  |
ตัวเอียง: กำลังก่อสร้าง/ยังไม่เปิดใช้งาน 1เชื่อมระหว่างจังหวัดอุทัยธานีกับจังหวัดชัยนาท; 2เชื่อมระหว่างจังหวัดปทุมธานีกับจังหวัดพระนครศรีอยุธยา; 3เชื่อมระหว่างจังหวัดปทุมธานีกับจังหวัดนนทบุรี; 4เชื่อมระหว่างจังหวัดนนทบุรีกับกรุงเทพมหานคร; 5เชื่อมระหว่างกรุงเทพมหานครกับจังหวัดสมุทรปราการ
ยอดคุณน้าจากต่างโลก

| --- | --- |
ยอดคุณน้าจากต่างโลก
หน้าปกของมังงะ ยอดคุณน้าจากต่างโลก เล่ม 1 ในฉบับภาษาไทย
異世界おじさん (Isekai Ojisan)
ชื่อภาษาอังกฤษ: Uncle from Another World
แนว: สุขนาฏกรรมจินนิมิต, ต่างโลก
มังงะ
เขียนโดย: โฮตนโดะชินเดอิรุ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
ในเครือ: MF Comics
นิตยสาร: ComicWalker
กลุ่มเป้าหมาย: เซเน็ง
ตีพิมพ์ตั้งแต่: 29 มิถุนายน พ.ศ. 2561 – ปัจจุบัน
จำนวนเล่ม: 8
อนิเมะโทรทัศน์
กำกับโดย: ชิเงกิ คาไว
เขียนบทโดย: เค็นตะ อิฮาระ
ดนตรีโดย: เค็นอิจิโระ ซูเอฮิโระ
สตูดิโอ: AtelierPontdarc
ถือสิทธิ์โดย: เน็ตฟลิกซ์ (ลิขสิทธิ์สตรีมมิง)
เครือข่าย: AT-X
ฉาย:  6 กรกฎาคม พ.ศ. 2565  –  8 มีนาคม พ.ศ. 2566
ตอน: 13
ยอดคุณน้าจากต่างโลก (ญี่ปุ่น: 異世界おじさん; โรมาจิ: Isekai Ojisan) เป็นซีรีส์มังงะญี่ปุ่น เขียนเรื่องและวาดภาพโดยโฮตนโดะชินเดอิรุ เริ่มเผยแพร่เผยแพร่ออนไลน์ทางเว็บไซต์ ComicWalker ของสำนักพิมพ์คาโดกาวะโชเต็งในเดือนมิถุนายน พ.ศ. 2561 มังงะมีลิขสิทธิ์ในประเทศไทยโดยสำนักพิมพ์ฟีนิกซ์  ได้รับการดัดแปลงเป็นซีรีส์อนิเมะโทรทัศน์โดยสตูดิโอ AtelierPontdarc ออกอากาศตั้งแต่เดือนกรกฎาคม พ.ศ. 2565 ถึงมีนาคม พ.ศ. 2566
แหล่งข้อมูลอื่น

เว็บไซต์ทางการของมังงะ ที่ ComicWalker (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
ยอดคุณน้าจากต่างโลก ที่เน็ตฟลิกซ์
ยอดคุณน้าจากต่างโลก (มังงะ) ที่เครือข่ายข่าวอนิเมะ
ถนนบรมราชชนนี

|  ทางหลวงแผ่นดินหมายเลข 338 |
| --- | --- |
ถนนบรมราชชนนี

ถนนบรมมราชชนนีในแขวงฉิมพลี เขตตลิ่งชัน กรุงเทพมหานคร
ข้อมูลของเส้นทาง

ส่วนหนึ่งของ   (ช่วงตลิ่งชัน–นครชัยศรี)
 
ความยาว: 33.984 กิโลเมตร (21.117 ไมล์)
มีขึ้นเมื่อ: พ.ศ. 2522, พ.ศ. 2527–ปัจจุบัน
ทางแยกที่สำคัญ
ปลายทางทิศตะวันออก: ถนนจรัญสนิทวงศ์ ใน เขตบางกอกน้อย
 :    ถนนสิรินธร ใน เขตบางพลัด   ถนนกาญจนาภิเษก (ตะวันตก) ในเขตทวีวัฒนา/เขตตลิ่งชัน 
ปลายทางทิศตะวันตก:   ถ.เพชรเกษม / ทางหลวงพิเศษหมายเลข 8 ใน อ.นครชัยศรี จ.นครปฐม
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนบรมราชชนนี [บอ-รม-มะ-ราด-ชะ-ชน-นะ-นี] (อักษรโรมัน: Thanon Borommaratchachonnani) หรือ ถนนปิ่นเกล้า–นครชัยศรี เป็นเส้นทางคมนาคมในพื้นที่ฝั่งธนบุรี กรุงเทพมหานคร ระหว่างเขตบางกอกน้อย กรุงเทพมหานคร กับอำเภอนครชัยศรี จังหวัดนครปฐม ระยะทางรวม 33.984 กิโลเมตร เฉพาะส่วนที่อยู่ในความรับผิดชอบของกรมทางหลวงมีฐานะเป็น ทางหลวงแผ่นดินหมายเลข 338 สายอรุณอมรินทร์–นครชัยศรี และมีระยะทาง 31.265 กิโลเมตร
รายละเอียดของเส้นทาง

เส้นทางเริ่มต้นที่ทางแยกบรมราชชนนี เขตบางกอกน้อย กรุงเทพมหานคร ไปทางทิศตะวันตกเฉียงเหนือ บรรจบกับถนนสิรินธร (ที่มาจากสะพานกรุงธน) ที่ทางแยกต่างระดับสิรินธร ไปทางทิศตะวันตก ข้ามคลองบางกอกน้อย และมีแนวทางขนานไปกับทางรถไฟสายใต้ ผ่านพื้นที่เขตตลิ่งชัน เขตทวีวัฒนา อำเภอพุทธมณฑล และอำเภอสามพราน ข้ามแม่น้ำท่าจีน ไปบรรจบกับถนนเพชรเกษม (ทางหลวงหมายเลข 4) ที่ทางแยกต่างระดับนครชัยศรี (ท่านา) อำเภอนครชัยศรี จังหวัดนครปฐม รวมระยะทาง 33.984 กิโลเมตร (หรือประมาณ 36 กิโลเมตร หากเริ่มนับกิโลเมตรที่ 0 ที่อนุสาวรีย์ประชาธิปไตย)
ถนนบรมราชชนนีมีขนาด 8 ช่องจราจรในช่วงตั้งแต่ทางแยกบรมราชชนนีถึงทางแยกต่างระดับสิรินธร จากนั้นจะมีขนาด 12 ช่องจราจรจนถึงจุดสิ้นสุดทางคู่ขนานลอยฟ้าบรมราชชนนี และลดเหลือ 10 ช่องจราจรจนถึงทางแยกต่างระดับนครชัยศรี (ยกเว้นสะพานข้ามแม่น้ำท่าจีนที่มีขนาด 6 ช่องจราจร) เส้นทางมีทั้งช่วงที่อยู่ในความควบคุมของกรุงเทพมหานคร และสำนักทางหลวง 11 (กรุงเทพฯ) กรมทางหลวง
ช่วงแรก ตั้งแต่ทางแยกบรมราชชนนีจนกระทั่งก่อนถึงทางแยกต่างระดับสิรินธร อยู่ในเขตควบคุมของกรุงเทพมหานคร
ช่วงที่สอง ตั้งแต่ก่อนถึงทางแยกต่างระดับสิรินธรไปจนกระทั่งสุดเขตกรุงเทพมหานคร อยู่ในเขตควบคุมของหมวดทางหลวงตลิ่งชัน แขวงทางหลวงธนบุรี
ช่วงที่สาม ตั้งแต่เข้าเขตจังหวัดนครปฐมไปจนถึงทางแยกต่างระดับนครชัยศรี อยู่ในเขตควบคุมของหมวดทางหลวงนครชัยศรี แขวงทางหลวงสมุทรสาคร
อนึ่ง ถนนบรมราชชนนีฟากเหนือช่วงตั้งแต่ทางแยกบรมราชชนนีถึงสะพานข้ามคลองบางกอกน้อย เป็นเส้นแบ่งเขตการปกครองระหว่างเขตบางกอกน้อยกับเขตบางพลัด
ประวัติ

ถนนบรมราชชนนีเริ่มก่อสร้างในเดือนมีนาคม พ.ศ. 2522 เรียกว่า  ทางหลวงพิเศษหมายเลข 338 สายบางกอกน้อย–นครชัยศรี เพื่อบรรเทาการจราจรที่แออัด และให้ประชาชนได้รับความสะดวกในการเดินทางสู่จังหวัดปริมณฑลโดยรอบกรุงเทพมหานครและจังหวัดต่าง ๆ ในภาคใต้และภาคตะวันตกมากขึ้น โดยมีแนวเส้นทางเริ่มต้นจากทางแยกบรมราชชนนี ก่อสร้างแล้วเสร็จในปี พ.ศ. 2527
ใน พ.ศ. 2534 กระทรวงมหาดไทยได้กราบบังคมทูลขอพระราชทานชื่อถนนเพื่อเป็นการเทิดพระเกียรติสมเด็จพระศรีนครินทราบรมราชชนนี เนื่องในโอกาสเฉลิมพระชนมพรรษา 90 พรรษา ในการนี้พระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ พระราชทานชื่อทางหลวงหมายเลข 338 ว่า "ถนนบรมราชชนนี"
ถนนสายนี้ได้รับการกำหนดให้เป็นส่วนหนึ่งของทางหลวงเอเชียหมายเลข 123
ต่อมาใน พ.ศ. 2538 พระบาทสมเด็จพระปรมินทรมหาภูมิพลอดุลยเดชได้พระราชทานพระราชดำริแก้ไขปัญหาการจราจร โดยสร้างทางคู่ขนานยกเชื่อมสะพานข้ามทางแยกอรุณอมรินทร์และสะพานข้ามทางแยกบรมราชชนนีเข้าด้วยกัน เพื่อแก้ไขปัญหาการจราจรบริเวณทางแยกอรุณอมรินทร์และทางแยกบรมราชชนนี พระบาทสมเด็จพระปรมินทรมหาภูมิพลอดุลยเดชได้เสด็จพระราชดำเนินไปทรงวางศิลาฤกษ์โครงการพระราชดำริทางคู่ขนานลอยฟ้า ถนนบรมราชชนนี เมื่อวันที่ 16 เมษายน พ.ศ. 2539 และเสด็จพระราชดำเนินไปทรงเปิด "ทางคู่ขนานลอยฟ้าบรมราชชนนี" เมื่อวันที่ 21 เมษายน พ.ศ. 2541 โดยมีระยะทางทั้งหมด 14 กิโลเมตร
อนึ่ง ใน พ.ศ. 2556 ได้มีประกาศกระทรวงคมนาคมเปลี่ยนประเภทและกำหนดให้ ทางหลวงพิเศษหมายเลข 338 เป็น ทางหลวงแผ่นดินหมายเลข 338 โดยมีผลบังคับใช้ตั้งแต่วันที่ 20 กันยายน พ.ศ. 2556
ใน พ.ศ. 2561 ได้มีการปรับปรุงทางต่างระดับฉิมพลีและพุทธมณฑล สาย 4 เพื่อแก้ไขปัญหารถติดและขยายทางคู่ขนานลอยฟ้าบรมราชชนนี โดยจะเสร็จประมาณ พ.ศ. 2563
ทางแยกที่สำคัญ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
   ปิ่นเกล้า–นครชัยศรี
| กรุงเทพมหานคร |  | แยกบรมราชชนนี | เชื่อมต่อจาก:  ถนนสมเด็จพระปิ่นเกล้า จากสะพานสมเด็จพระปิ่นเกล้า | เชื่อมต่อจาก:  ถนนสมเด็จพระปิ่นเกล้า จากสะพานสมเด็จพระปิ่นเกล้า |  |
| กรุงเทพมหานคร |  | แยกบรมราชชนนี |  ถนนจรัญสนิทวงศ์ ไปแยกไฟฉาย, ท่าพระ                 |  ถนนจรัญสนิทวงศ์ ไปบางพลัด |  |
| กรุงเทพมหานคร | 0+111 | ต่างระดับสิรินธร | ไม่มี  |  ถนนสิรินธร ไปบางพลัด |  |
| กรุงเทพมหานคร | ~3+100 | ต่างระดับบรมราชชนนี |  ถนนราชพฤกษ์ ไปบางแวก                 |  ถนนราชพฤกษ์ ไปวงเวียนราชพฤกษ์ |  |
| กรุงเทพมหานคร | ~4+900 | แยกพุทธมณฑล สาย 1 |  ถนนพุทธมณฑล สาย 1 ไปบรรจบถนนเพชรเกษม  |  ถนนพุทธมณฑล สาย 1 ไปถนนสวนผัก |  |
| กรุงเทพมหานคร | 6+669 | ต่างระดับฉิมพลี |   ถนนกาญจนาภิเษก ไปบางแค  |   ถนนกาญจนาภิเษก ไปบางคูเวียง |  |
| กรุงเทพมหานคร | ~8+300 | แยกพุทธมณฑล สาย 2 |  ถนนพุทธมณฑล สาย 2 ไปบางแค, บรรจบถนนเพชรเกษม                 |  ถนนพุทธมณฑล สาย 2 ไปบรรจบถนนศาลาธรรมสพน์ |  |
| กรุงเทพมหานคร | ~11+740 | แยกพุทธมณฑล สาย 3 |  ถนนพุทธมณฑล สาย 3 ไปถนนอุทยาน, หนองแขม  |  ถนนพุทธมณฑล สาย 3 ไปบรรจบถนนศาลาธรรมสพน์ |  |
| นครปฐม | 15+555 | ต่างระดับพุทธมณฑล (แยกพุทธมณฑล สาย 4) |  ถนนพุทธมณฑล สาย 4 ไปกระทุ่มแบน  |  ถนนพุทธมณฑล สาย 4 ไปมหาวิทยาลัยมหิดล |  |
| นครปฐม | 18+236 | แยกพุทธมณฑล สาย 5 |  ถนนพุทธมณฑล สาย 5 ไปอ้อมน้อย  |  ถนนพุทธมณฑล สาย 5 ไปนครชัยศรี |  |
| นครปฐม | 24+178 | แยกพุทธมณฑล สาย 6 |  ถนนพุทธมณฑล สาย 6 ไปตลาดน้ำดอนหวาย, วัดไร่ขิง  | ไม่มี |  |
| นครปฐม | 24+620 | สะพาน ข้ามแม่น้ำท่าจีน | สะพาน ข้ามแม่น้ำท่าจีน | สะพาน ข้ามแม่น้ำท่าจีน | สะพาน ข้ามแม่น้ำท่าจีน |
| นครปฐม | 25+890 | แยกพุทธมณฑล สาย 7 |  ถนนพุทธมณฑล สาย 7 ไปสามพราน                 |  ถนนพุทธมณฑล สาย 7 ไปวัดงิ้วราย |  |
| นครปฐม | ~30+000 | แยกพุทธมณฑล สาย 8 |  ถนนพุทธมณฑล สาย 8 ไปบรรจบถนนเพชรเกษม                 |  ถนนพุทธมณฑล สาย 8 ไปนครชัยศรี |  |
| นครปฐม | 31+419 | ต่างระดับนครชัยศรี |  ถนนเพชรเกษม ไปสามพราน, หนองแขม                 |    ถนนเพชรเกษม ไปเข้าเมืองนครปฐม |  |
| นครปฐม | 31+419 | ต่างระดับนครชัยศรี | ตรงไป:  ทางหลวงพิเศษหมายเลข 8 (โครงการ) ไปชะอำ | ตรงไป:  ทางหลวงพิเศษหมายเลข 8 (โครงการ) ไปชะอำ |  |
      สะพาน              กำลังก่อสร้างหรือโครงการในอนาคต
สถานที่สำคัญ

ศูนย์มานุษยวิทยาสิรินธร (องค์การมหาชน)
สถานีตำรวจนครบาลตลิ่งชัน
ศาลจังหวัดตลิ่งชัน
สถานีขนส่งผู้โดยสารกรุงเทพ (ถนนบรมราชชนนี)
โรงพยาบาลผิวหนัง อโศก (สาขาปิ่นเกล้า)
โรงพยาบาลธนบุรี 2
วิทยาลัยทองสุข
พุทธมณฑล
มหาวิทยาลัยมหิดล
วิทยาลัยราชสุดา, ศูนย์การแพทย์กาญจนาภิเษก
มหิดลสิทธาคาร
สถานีขนส่งสินค้าพุทธมณฑล
พิพิธภัณฑ์หุ่นขี้ผึ้งไทย
เซ็นทรัลพลาซา ปิ่นเกล้า
เซ็นทรัลพลาซา ศาลายา, ไทวัสดุ ศาลายา
โลตัส ศาลายา
โลตัส ปิ่นเกล้า
โฮมโปร ศาลายา
ดูเพิ่ม

แยกบรมราชชนนี
สะพานพระราม 8
ถนนสมเด็จพระปิ่นเกล้า
แหล่งข้อมูลอื่น

แผนที่และภาพถ่ายทางอากาศของ ถนนบรมราชชนนี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′58″N 100°24′30″E﻿ / ﻿13.782873°N 100.408454°E﻿ / 13.782873; 100.408454
มหิดลสิทธาคาร
เอ็กซ์ พลังล้างโลก

| --- | --- |
เอ็กซ์ พลังล้างโลก
X หรือ エックス
ชื่อภาษาอังกฤษ: X
แนว: จินตนิมิต, เหนือธรรมชาติ
มังงะ
เขียนโดย: แคลมป์
สำนักพิมพ์:  คาโดคาวะโชเต็น   วิบูลย์กิจ
อนิเมะ
กำกับโดย: โยชิอากิ คาวาจิริ
สตูดิโอ: แมดเฮาส์
เอ็กซ์ พลังล้างโลก (ญี่ปุ่น: エックス; โรมาจิ: Ekkusu) (อังกฤษ: X หรือ X/1999) เป็นการ์ตูนญี่ปุ่น ผลงานของกลุ่มนักวาดการ์ตูน แคลมป์ ต่อมาได้ถูกสร้างเป็นภาพยนตร์การ์ตูนเข้าฉายในโรงภาพยนตร์ และอนิเมะสำหรับออกฉายทางโทรทัศน์
สำหรับฉบับหนังสือการ์ตูน เริ่มตีพิมพ์ลงในนิตยสารการ์ตูน อาสึกะรายเดือน (สำนักพิมพ์คาโดกาว่า) เมื่อปี พ.ศ. 2535 ซึ่งเป็นที่น่าแปลกใจที่การ์ตูนเรื่องนี้ไม่มีความต่อเนื่อง จนถึงขณะนี้ก็ยังไม่จบ โดยรายการวิทยุ Mid☆Night Asuka Channel (TBS Radio Fantasy World) ได้มีการเสนอละครวิทยุ ซึ่งมีเนื้อเรื่องจากฉบับหนังสือการ์ตูน
เอ็กซ์ พลังล้างโลก ฉบับภาพยนตร์การ์ตูน ได้เข้าฉายในโรงภาพยนตร์เมื่อปี พ.ศ. 2539 ซึ่งมีเพลง "Forever Love" โดยวงเอ็กซ์ เจแปน เป็นเพลงประกอบเรื่อง ส่วนฉบับภาพยนตร์การ์ตูนโทรทัศน์ ออกอากาศทางสถานี WOWOW ในปี พ.ศ. 2544 โดยหลังจากที่มีการฉายทางโทรทัศน์แล้วได้มีเกมออกตามมาด้วย
แหล่งข้อมูลอื่น

X (มังงะ) ที่เครือข่ายข่าวอนิเมะ
Animerica review of franchise
review of movie
| ด ค กผลงานของ แคลมป์ (CLAMP) |
| --- | --- |
ANGELIC LAYER Wish  ซากุระ มือปราบไพ่ทาโรต์  ชมรมนักสืบแคลมป์  ชอบ คำนี้ให้ด้วยดวงใจบริสุทธิ์  ดิจิทัล เลดี้  โตเกียวบาบิโลน   เมจิกไนท์ เรย์เอิร์ธ  X พลังล้างโลก  CLOVER  Lawful Drug  สึบาสะ สงครามเทพข้ามมิติ  XXXโฮลิค  ฤคเวท ศึกเทวยุทธ์  Sweet Valerian  โคบาโตะ  Miyuki-chan in Wonderland  Gakuen Tokkei DUKLYON  Shirahimeshō
ทางคู่ขนานลอยฟ้าบรมราชชนนี

จุดเริ่มต้นทางคู่ขนานลอยฟ้าบรมราชชนนี ต่อเนื่องจากสะพานสมเด็จพระปิ่นเกล้า
โครงการอันเนื่องมาจากพระราชดำริ ทางคู่ขนานลอยฟ้าบรมราชชนนี เป็นทางยกระดับ กว้าง 4–5 ช่องจราจร ระยะทางประมาณ 14 กิโลเมตร คร่อมและคู่ขนานไปกับถนนบรมราชชนนี จากทางแยกอรุณอมรินทร์ถึงย่านพุทธมณฑล สาย 2 สร้างขึ้นเมื่อ พ.ศ. 2538 เพื่อบรรเทาปัญหาจราจรบริเวณสะพานสมเด็จพระปิ่นเกล้าฝั่งพระนคร ที่ส่งผลต่อไปถึงถนนราชดำเนินและถนนหลานหลวง รวมทั้งฝั่งธนบุรีที่ส่งผลถึงถนนบรมราชชนนีและถนนย่านชานเมือง